钦定古今图书集成/明伦汇编/官常典/第058卷 > 胶东康王寄
## 钦定古今图书集成/明伦汇编/官常典/第058卷 > 胶东康王寄

按《汉书》本传：“胶东康王寄以孝景中二年立，二十八
年薨。淮南王谋反时，寄微闻其事，私作兵车镞矢，战
守备，备淮南之起，及吏治淮南事，辞出之。寄于上最
亲，意自伤，发病而死，不敢置后。于是上闻寄有长子
贤，母无宠，少子庆，母爱幸，寄常欲立之，为非次，因有
过，遂无所言。上怜之，立贤为胶东王，奉康王祀，而封”
庆为六安王，王故衡山地。胶东王贤立十五年薨，谥
为“哀王。子戴王通平嗣，二十四年薨。子顷王音嗣。五
十四年薨。子共王授嗣。十四年薨，子殷嗣”，王莽时绝。